open-index/open-wikipedia-markdown huggingface dataset:
Լեոնիդ Խուդյակով

**Լեոնիդ Խուդյակով** (, ), խորհրդային գեղանկարիչ և մանկավարժ, Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտի պրոֆեսոր, Լենինգրադի նկարիչների միության անդամ։

## Կենսագրություն
Ծնվել է 1915 թվականի սեպտեմբերի 2-ին։

1936-1943 թվականներին սովորել է Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտի գեղանկարչության ֆակուլտետում։ Ավարտել է ինստիտուտը պրոֆեսոր Նիկոլայ Պետրովի արվեստանոցում` որակավորված նկարչի կոչումով։ Դիպլոմային աշխատանքը եղել է «Օկուպանտները մեր տարածքում» նկարը։

1946 թվականից մասնակցել է ցուցահանդեսների։ Նկարել է թեմատիկ նկարներ, դիմանկարներ և բնանկարներ։ Նրա ստեղծագործություններից են «Վլադիմիր Լենինն և Իոսիֆ Ստալինը Ռազլիվում» (1950 թվական), «Վոլգայի վրա», «Չեբոքսարիում», «Նավահանգստի մոտ», «Ձիերը» (բոլորը` 1954 թվական), «ՌԽՖՍՀ ժողովրդական արտիստ Բորիս Բրեգվաձեի դիմանկարը» (1960 թվական), «Կնոջ դիմանկարը» (1971 թվական) և այլն։ 1947 թվականից նա դասավանդել է Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտում։ Որդին Ալեքսեյ Խուդյակովն է (1947-2001 թվական), ով նույնպես ավարտել է Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտի գեղանկարչության ինստիտուտը, եղել է Լենինգրադի նկարիչների միության անդամ, բազմաթիվ ցուցահանդեսների մասնակից։

Լեոնիդ Խուդյակովը մահացել է 1995 թվականի դեկտեմբերի 21-ին, Սանկտ Պետերբուրգում, 81 տարեկան հասակում։ Նրա ստեղծագործությունները պահվում են Ռուսաստանի և արտասահմանյան թանգարաններում և մասնավոր հավաքածուներում։ Հայտնի է Լեոնիդ Խուդյակովի դիմանկարը, որը պատկերել է Ալեքսեյ Խուդյակովը, 1984 թվականին։

## Ծանոթագրություններ

## Աղբյուրներ
* *Выставка произведений ленинградских художников 1951 года. Каталог.* Л—М., Искусство, 1951. С.23.
* *Весенняя выставка произведений ленинградских художников 1955 года. Каталог*. Л., ЛССХ, 1956. С.20.
* *Выставка произведений ленинградских художников 1960 года. Каталог*. Л., Художник РСФСР, 1961. С.45.
* *Наш современник. Каталог выставки произведений ленинградских художников 1971 года.* Л., Художник РСФСР, 1972. С.23.
* *Подвигу Ленинграда посвящается. Выставка произведений ленинградских художников, посвящённая 40-летию полного освобождения Ленинграда от вражеской блокады.* Л., Художник РСФСР, 1989. С.13.
* *Справочник членов Ленинградской организации Союза художников РСФСР*. Л., Художник РСФСР, 1987. С.141.
* *Иванов С. Неизвестный соцреализм. Ленинградская школа.* СПб., НП-Принт, 2007. С.358, 365, 366, 368, 372, 387, 397. ISBN 5-901724-21-6, ISBN 978-5-901724-21-7.
* *Юбилейный Справочник выпускников Санкт-Петербургского академического института живописи, скульптуры и архитектуры имени И. Е. Репина Российской Академии художеств. 1915—2005.* СПб, Первоцвет, 2007. С.56.
* *Ленинградская школа живописи. Очерки истории.* СПб: Галерея АРКА, 2019.

## Արտաքին հղումներ
* ''Иванов С. В. Ленинградская школа живописи. Очерк истории.''
* ''Хронология Ленинградской школы живописи.''

Կատեգորիա:Խորհրդային մանկավարժներ
Կատեգորիա:ԽՍՀՄ նկարիչների միության անդամներ
Կատեգորիա:Խորհրդային նկարիչներ
Կատեգորիա:Սանկտ Պետերբուրգի նկարիչների միության անդամներ
Անդրանիկ Ստեփանյան

**Անդրանիկ Ասլանի Ստեփանյան** (), հայ մանկավարժ։ Հայրենական մեծ պատերազմի մասնակից։

## Կենսագրություն
Անդրանիկ Ստեփանյանը ծնվել է 1914 թվականին, Մեղրու շրջանի Շվանիձոր գյուղում։ Սովորել է Շվանիձորի դպրոցում, ապա՝ 1933 թվականին ավարտել է Մեղրու միջնակարգ դպրոցը, 1938 թվականից աշխատել հայրենի գյուղի դպրոցում, որպես քիմիայի և կենսաբանության ուսուցիչ։

1938 թվականին կամավոր մեկնել է կարմիր բանակի շարքերը։ Կիևի ռազմական օկրուգի գնդի կրտսեր հրամանատարների դպրոցն ավարտելուց հետո նշանակվել է ջոկի հրամանատար։ Գունդը, որտեղ ծառայել է Անդրանիկ Ստեփանյանը, գտնվել է սահմանամերձ գոտում, երբ ֆաշիստական Գերմանիան հարձակվեց Խորհրդային միության վրա։ Անդրանիկ Ստեփանյանը պատերազմի առաջին օրերին պետական սահմանում մարտի մեջ է մտել թշնամու մեծաքանակ ուժերի դեմ, խիզախաբար դուրս եկել շրջապատումից և միացել «Զա Ռոդինու» պարտիզանական խմբին։ 1944 թվականին «Զա Ռոդինու» պարտիզանական ջոկատը միացել է հարձակվող կարմիր բանակին։ 1944 թվականի փետրվարից մինչև պատերազմի ավարտը, մասնակցել է մարտական գործողություններին, այդ թվում՝ Բեռլինի գրավմանը և Չեխոսլովակիայի մայրաքաղաք Պրահայի ազատագրմանը։

Պարգևատրվել է «Փառքի 3-րդ աստիճանի»,  Հայրենական պատերազմի 2-րդ աստիճանի, Աշխատանքային կարմիր դրոշի շքանշաններով, մարտական մեդալներով։ Մի քանի անգամ արժանացել է Գերագույն գլխավոր հրամանատարի շնորհակալագրերին։

Ստեփանյանը բանակից զորացրվել է 1945 թվականի դեկտեմբերին։ Աշխատանքի է անցել Մեղրու շրջանում։ Եղել է դպրոցի տնօրեն, ուսմասվար, ուսուցիչ։ 1954 թվականին ավարտել է Երևանի հեռակա մանկավարժական ինստիտուտի քիմիա-կենսաբանական ֆակուլտետը։ 1974 թվականին անցնելով կենսաթոշակի, Ստեփանյանը շարունակել է ակտիվորեն մասնակցել հանրօգուտ աշխատանքներին։

## Պարգևներ
* Հայրենական պատերազմի 2-րդ աստիճանի շքանշան
* «Փառքի 3-րդ աստիճանի» շքանշան
* Աշխատանքային կարմիր դրոշի շքանշան

## Ծանոթագրություններ

Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Անդրեյ Կոնովալով

**Անդրեյ Ստեփանովիչ Կոնովալով** (, ), սովետական և ռուսասկան ֆուտբոլիստ, ռուսական ֆուտբոլային մարզիչ։

## Կարիերա
Չելյաբինսկի ՄՊՄԴ № 3-ի սան է։ Հայտնի է Մոսկվայի «Սպարտակ» ակումբում ունեցած ելույթներով, որի կազմում դարձել է Ռուսաստանի առաջնության բազմակի չեմպիոն։ 2007 թվականին եղել է Յարոսլավլի «Շիննիկ» ակումբի խաղացող, որը հանդես է եկել Ռուսաստանի առաջին դիվիզիոնում և առաջնության արդյունքում առաջին տեղը զբաղեցնելով տեղափոխվել է Պրեմիեր լիգա։ «Շիննիկի» հետ պայմանագրի ժամկետը լրանալուց հետո 2007 թվականի դեկտեմբերին Կոնովալովը հեռացել է թիմից։

2010 թվականի հունվարին երկամյա պայմանագիր է կնքել Մոսկվայի «Տորպեդո» ակումբի հետ, որի կազմում առաջին անգամ խաղադաշտ դուրս եկել մայիսի 11-ին Վորոնեժի «Ֆակել» ակումբի դեմ խաղում, հանդիպման ավարտին դուրս գալով փոխարինման։

2012 թվականին սիրողական լիգայում անցկացրելն է չորս խաղ (Չերնոզեմե տարածաշրջան) Տուլայի «Արսենալ» ակումբի կազմում։

Ռուսաստանի առաջնության բարձրագույն լիգայում անցկացրել է 196 խաղ, խփելով 14 գնդակ։

2013 թվականի հունիսիսն ընդունել է հրավերը դառնալ «Սպարտակ-2» ՖԱ-ի գլխավոր մարզչի օգնական։ 2017 թվականի հունվարից՝ Եվգենի Բուշմանովի օգնականը Ռուսաստանի երիտասարդական հավաքականում։ Հեռացել է երիտասարդական հավաքականից Բուշմանովի գնալուց հետո։

## Ձեռքբերումներ
* Ռուսաստանի առաջնության հաղթող (4) - 1993, 1994, 1996, 1997
* Ռուսաստանի առաջնության բրոնզե մեդալակիր - 1995, 2003
* Ռուսաստանի առաջին դիվիզիոնի հաղթող - 2002, 2007
* 1989 թվականին ՌԽՖՍՌ հավաքականի կազմում դարձել է համամիութենական «Պատանեկություն» հուշամրցաշարի հաղթող
* 1991 թվականին ԽՍՀՄ 2-րդ պատանեկան հավաքականի կազմում դարձել է Լենինգրադում անցկացվող Գրանատկինի հուշամրցաշարի հաղթող
* Ընդգրկվել է Ռուսաստանի առաջնության 33 լավագույն ֆուտբոլիստների ցանկում (1) - № 3 — 2001
* Երկրորդ դիվիզիոնի «Կենտրոն» տարածաշրջանի հաղթող - 2010

## Ծանոթագրություններ

## Արտաքին հղումներ
* Ֆուտբոլիստի էջը Սամարայի «Կռիլյա Սովետով» ակումբի պաշտոնական կայքում 
* Կապիտան Կոնովալով  «Самарские известия», 12 мая 2001 года

Կատեգորիա:Կռիլյա Սովետովի ֆուտբոլիստներ
Կատեգորիա:Ռուբինի ֆուտբոլիստներ
Կատեգորիա:Ռուս ֆուտբոլային մարզիչներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սպարտակ Մոսկվայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Ժակ Ռուեֆ

**Ժակ Ռուեֆ** (, ), ֆրանսիացի տնտեսագետ և պետական գործիչ, տնտեսական լիբերալիզմի կողմնակից։ Մոնակոյի պետության նախարար (1949-1950)։ Ֆրանսիական ակադեմիայի (1964) և Բարոյական ու քաղաքական գիտությունների ակադեմիայի (1944) անդամ։

## Կենսագրություն
Պոլիտեխնիկական դպրոցն ավարտելուց հետո (1921) աշխատել է Ֆինանսների նախարարությունում որպես գլխավոր տեսուչ։ 1920-1930-ական թվականներին նա Ազգերի լիգայի քարտուղարության տնտեսական և ֆինանսական բաժնի անդամ էր, Լոնդոնում Ֆրանսիայի դեսպանատան ֆինանսական խորհրդական, Ֆինանսների նախարարության գանձապետարանի տնօրեն, Ֆրանսիայի բանկի կառավարչի տեղակալ, և Ֆրանսիայի պետական խորհրդական։ 1941 թվականին Վիշիի ռեժիմի հակասեմական օրենքների պատճառով նա ազատվել է Ֆրանսիայի բանկի կառավարչի տեղակալի պաշտոնից։ 1944 թվականին գլխավորել է գերմանա-ավստրիական գործերի ռազմական առաքելության տնտեսական և ֆինանսական պատվիրակությունը, այնուհետև մասնակցել է միջազգային գիտաժողովների, ՄԱԿ-ի աշխատանքներին, Եվրոպական ածխի և պողպատե համայնքի գերագույն մարմինների և մի շարք եվրոպական համայնքների աշխատանքներին։

Դե Գոլի կառավարությունը ստանձնելուց հետո, 1958 թվականի հունիսի 10-ին Ռուեֆը գրություն է ուղարկել Ֆինանսների նախարար Անտուան Պինեին՝ «Տնտեսական և ֆինանսական նորացման ծրագրի հիմունքները» վերնագրով, որում նա խորհուրդ էր տալիս ամրապնդել ֆրանսիական արժույթը՝ ուղղված գնաճի դեմ պայքարին։ Այս նշումը, չնայած Պինետի մերժմանը, հիմք է հանդիսացել Ռուեֆի ղեկավարությամբ Փորձագիտական կոմիտե ստեղծելու համար, որն աշխատել է 1958 թվականի սեպտեմբերից-դեկտեմբեր և ներկայացրել է խնայողության ծրագրի նախագիծ, որն աջակցում էր դը Գոլը և դեկտեմբերի վերջին նախարարների խորհրդի կողմից ընդունվել է։ Կայունացման պլանը ներառում էր հարկերի կրճատումներ, բյուջեի կրճատումներ, արտաքին առևտրի ազատականացում (արտաքին տուրքերի և քվոտաների վերացում), ֆրանկի արժեզրկում և անվանում (100։ 1)։ Ծրագրի հաջողության շնորհիվ Ռուեֆը մեծ ազդեցություն է ունեցել դե Գոլի կառավարության տնտեսական քաղաքականության վրա։ Ռուեֆի առաջարկությամբ կառավարությունը սկսել է փոխանակել Ֆրանսիայում կուտակված դոլարները ԱՄՆ-ի գանձապետական ոսկու հետ՝ համաձայն Բրետոն Վուդսի պայմանագրի։

Ֆրանսիայի մի շարք ուսումնական հաստատությունների պրոֆեսոր է։

Իր աշխատանքներում նա պաշտպանում էր ազատ մրցակցության սկզբունքները, փողի քանակական տեսությունը։ Միջազգային հարաբերություններում ոսկու ստանդարտին վերադառնալու կողմնակից է։

## Մատենագրություն
* Des Sciences physiques aux sciences morales, P., 1921;
* Théorie des phénomènes monétaires, P., 1927;
* L'Ordre social, v. 1—2, P., 1945;
* Le lancinant problème de la balance des paiements, P., 1965;
* Le Péché monétaire de l'Occident, [P., 1971].

## Ծանոթագրություններ

## Արտաքին հղումներ
* 

Կատեգորիա:Ֆրանսիացի տնտեսագետներ
Կատեգորիա:Ֆրանսիական ակադեմիայի անդամներ
Կատեգորիա:Ֆրանսիայի քաղաքական գործիչներ
Կատեգորիա:Ֆրանսիացի պետական գործիչներ
Մամիկոն Շիրինյան

**Մամիկոն Վաղարշակի Շիրինյան** (), հայ մանկավարժ։ Հայրենական մեծ պատերազմի մասնակից։

## Կենսագրություն
Մամիկոն Շիրինյանը ծնվել է 1920 թվականին, Ախուրյանի շրջանի Հայրենյաց գյուղում։ Ուսուցչական աշխատանքի առաջին քայլերն արել է ծննդավայրի դպրոցում։ Պարտադիր զինվորական ծառայության է մեկնել 1939 թվականի հոկտեմբերին։ Մասնակցել է սպիտակֆինների դեմ մղված պատերազմին։

Ծառայությունը չավարտած, 1941 թվականին սկսվել է Հայրենական մեծ պատերազմը։ Պատերազմի առաջին օրերից մեկնել է գործող բանակ։ Օդեսայի հերոսական պաշտպանությանն ակտիվորեն  մասնակցելու համար պարգևատրվել է «Օդեսայի պաշտպանության համար» մեդալով։ Դոնի Ռոստովի մատույցներում թշնամու դեմ մղված մարտերից մեկում ծանր վիրավորվել է և տեղափոխվել հոսպիտալ։ Ապաքինվելուց հետո մեկնել է Երկրորդ մերձբալթյան ռազմաճակատ։ Մարտական գործողություններում ցուցաբերած արիության համար արժանացել է «Փառքի երրորդ աստիճանի» շքանշանի։ Շիրինյանը մարտերում դարձյալ աչքի է ընկել, որի համար արժանացել է Կարմիր աստղի շքանշանի։ 1944 թվականին Շիրինյանը խիզախորեն է կռվել Քյոնիգսբերգ քաղաքի գրավման մարտերում և պարգևատրվել «Քյոնիգսբերգի գրավման համար» և «Խիզախության համար» մեդալներով։

1945 թվականի աշնանը Շիրինյանը զորացրվել է և նորից անցել մանկավարժական աշխատանքի։ Ախուրյանի շրջկենտրոնի № 2 միջնակարգ դպրոցում դասավանդել է աշխարհագրություն, ակտիվորեն մասնակցել է հասարակական աշխատանքներին։

## Պարգևներ
* Կարմիր աստղի շքանշան
* «Օդեսայի պաշտպանության համար» մեդալ
* «Փառքի երրորդ աստիճանի» շքանշան
* «Քյոնիգսբերգի գրավման համար» մեդալ
* «Խիզախության համար» մեդալ

## Ծանոթագրություններ

Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Կատեգորիա:Արիության մեդալակիրներ
Կատեգորիա:«Խիզախության համար» մեդալով պարգևատրվածներ (ԽՍՀՄ)
Կատեգորիա:Փառքի շքանշանի հայ ասպետներ (ԽՍՀՄ)
Արսենի Կոնցեդայլով

**Արսենի Վլադիմիրովիչ Կոնցեդայլով** (, ), ռուս ֆուտբոլիստ, Բելառուսի «Էներգետիկ-ԲԳՈՒ» ակումբի կիսապաշտպան։

## Կենսագրություն
Ծնվել է 1997 թվականի հուլիսի 15-ին Կալինինգրադում։ Նրա հայրը նկարիչ Վլադիմիր Անատոլևիչ Կոնցեդայլովն է (1960 ծնվ․)։ 2015 թվականին Արսենին ընդունվել Է Բելառուսի ազգային տեխնիկական համալսարան «կառավարում» մասնագիտությամբ։ Հանդես է եկել համալսարանի ֆուտբոլի հավաքականի կազմում։

### Ակումբային կարիերա
«Մինսկ» ֆուտբոլային ակումբի սան է, առաջին մարզիչ՝ Միխայիլով Ա. Ս.։ 2017 թվականից սկսել է հայտավորվել հիմնական թիմի խաղերին, սակայն խաղադաշտ դուրս չի եկել։ Պրեմյեր լիգայում նորամուտը կատարել է 2018 թվականի հունիսի 30-ին «Նեմանի» դեմ խաղում, որում փոխարինման է դուրս եկել 88-րդ րոպեին Ալեքսանդր Վասիլևի փոխարեն։

2019 թվականի հունվարին տեղափոխվել է երկրորդ լիգայի «Օշմյան-ԲԳՈՒՖԱ», որի կազմում հունիս-հուլիս ամիսներին երկու խաղ է անցկացրել Բելառուսի 2019/20 գավաթի խաղարկությունում։ Օգոստոսի 3-ին տեղափոխվել է «Էներգետիկ-ԲԳՈՒ» ակումբ։

## Ծանոթագրություններ

## Արտաքին հղումներ
* Ֆուտբոլիստի էջը Pressball.by կայքում 
* Ֆուտբոլիստի էջը «Մինսկ» ՖԱ-ի կայքում 

Կատեգորիա:Ռուս ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Ջեյմս Վիկարի

**Ջեյմս ՄաքԴոնալդ Վիկարի** (, ), ամերիկացի մարքեթոլոգ, 25-րդ կադրի հիպոթեզի ստեղծող և հետազոտող։

1957 թվականին Նյու Ջերսիի կինոթատրոններում անցկացրել է փորձ։ «Պիկնիկ» թրիլլերի ցուցադրության ժամանակ կադրի փոփոխության պահերին լրացուցիչ պրոյեկտորի օգնությամբ ցուցադրվել են թաքնված գովազդի կադրեր, ինչպիսիք են «Կոկա-Կոլան», «կերեք պոպկորն» և այլն։ Այս մեթոդը կոչվում է 25-րդ կադր, քանի որ կինոնկարում կադրերը փոխարինվում են 24 անգամ մեկ վայրկյանում։ Թաքնված գովազդով ֆիլմերը ցուցադրվել են 1957 թվականի ամռան ընթացքում։ Վիկարիի խոսքով՝ կինոթատրոնի բուֆետում Կոկա-Կոլայի վաճառքն աճել է 17 տոկոսով, իսկ պոպկորնինը՝ 50 տոկոսով։ Այնուհետև Ջեյմս Վիկարին արտոնագրել է այս տեխնոլոգիան և ֆիլմերում բացել սուբլիմինալ գովազդի ընկերությունը։

Արդեն 1958 թվականին Ամերիկյան հոգեբանական ասոցիացիան պաշտոնապես հերքել է սուբլիմինալ գովազդի հոգեբանական էֆեկտի առկայությունը։ 1962 թվականին Վիկարին հայտարարել է, որ փորձի արդյունքները մոգոնել է ինքը։ Այնուամենայնիվ, «25-րդ կադրի էֆեկտի» մասին առասպելը շատ երկարակյաց է եղել. Վիկարիի տեխնոլոգիան օգտագործելու փորձերը շարունակվում են մինչ օրս։

## Հրատարակումներ
* «How Psychiatric Methods Can be Applied to Market Research», *Printer's Ink*, v. 235, no. 6, May 11, 1951, pp.&nbsp;39–48.
* «Seasonal Psychology», *Journal of Marketing*, April 1956
* «The Circular Test of Bias in Personal Interview Surveys» *Public Opinion Quarterly* 19, no. 2, Summer 1955 215-218

## Ծանոթագրություններ

Կատեգորիա:Ամերիկացի մարքեթոլոգներ
Էրվին Նեհեր

**Էրվին Նեհեր** (, ), գերմանացի կենսաֆիզիկոս, 1991 թվականին ֆիզիոլոգիայի կամ բժշկության Նոբելյան մրցանակի դափնեկիր, տեղական ներուժի սեղմման մեթոդի մշակող։

Եվրոպական ակադեմիայի (1989), Գյոտինգենի գիտությունների ակադեմիայի (1992), «Լեոպոլդինա» գերմանացի բնագետների ակադեմիայի (1998) անդամ, ԱՄՆ Գիտությունների ազգային ակադեմիայի (1989), Լոնդոնի թագավորական ընկերության արտասահմանյան անդամ (1994):

## Կենսագրություն
Նա ֆիզիկա է սովորել Մյունխենի տեխնիկական համալսարանում 1963-1966 թվականներին։ 1983 թվականից Մաքս Պլանկ ընկերության  ինստիտուտի տնօրեն։

## Մրցանակներ և ճանաչում
* 1979 — 
* 1983 — 
* 1984 — 
* 1986 — Լուիզա Գրոս Հորվիցսի մրցանակ
* 1987 — Լեյբնիցի մրցանակ
* 1989 — Գայիրդների միջազգային մրցանակ
* 1990 — 
* 1990 — 
* 1991 — 
* 1991 — 
* 1991 — Բժշկության կամ ֆիզիոլոգիայի Նոբելյան մրցանակ Զակման Բերտի հետ միասին

## Սոցիալական գործունեություն
1992 թվականին նա ստորագրեց «Զգուշացում մարդկությանը»։

2016 թվականին նա նամակ է ստորագրել՝ կոչ անելով Greenpeace-ին, ՄԱԿ-ին և աշխարհի կառավարություններին դադարեցնել գենետիկորեն ձևափոխված օրգանիզմների (ԳՄՕ) դեմ պայքարը։

## Ծանոթագրություններ

## Արտաքին հղումներ
* Տեղեկատվություն Նոբելյան կայքում 

Կատեգորիա:1944 ծնունդներ
Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ
Կատեգորիա:Անձինք այբբենական կարգով
Կատեգորիա:Բժշկության կամ ֆիզիոլոգիայի բնագավառում Նոբելյան մրցանակի դափնեկիրներ
Կատեգորիա:Գերմանացի նոբելյան մրցանակակիրներ
Կատեգորիա:Գիտնականներ այբբենական կարգով
Կատեգորիա:Գյոթինգենի համալսարանի շրջանավարտներ
Կատեգորիա:Եվրոպական ակադեմիայի անդամներ
Կատեգորիա:Լոնդոնի թագավորական ընկերության անդամներ
Կատեգորիա:Լոնդոնի թագավորական միության արտասահմանյան անդամներ
Կատեգորիա:Մարտի 20 ծնունդներ
Կատեգորիա:Նոբելյան մրցանակի դափնեկիրներ
Կատեգորիա:Ֆուլբրայթի կրթաթոշակակիրներ
Կատեգորիա:Գերմանացի կենսաբաններ
Կատեգորիա:Գերմանացի գիտնականներ
Կատեգորիա:Գերմանացի ֆիզիկոսներ
Կատեգորիա:Գերմանացի քիմիկոսներ
Կատեգորիա:Գերմանացի բժիշկներ
Կատեգորիա:Գերմանացի ֆիզիոլոգներ
Ադրիեն Մանգլարդ

[250px|մինի|ձախից|''Seestück'', [Արվեստի պատմության թանգարան (Վիեննա)]]
**Ադրիեն Մանգլարդ** (, ), ֆրանսիացի նկարիչ։

Ադրիեն Մանգլարդը ծնվել է Լիոնում, Ֆրանսիայի Թագավորությունում։ Նա Լիոնում մարզվել է հոլանդացի վարպետի կողմից։ Դրանից հետո նա տեղափոխվեց Հռոմ 1715 թ.-ին, որտեղ ապրում և աշխատում էր իր կյանքի մնացած մասը։ Նա մահացավ Հռոմում 1760 թվականին։

## Ծանոթագրություններ

## Արտաքին հղումներ
* Web Gallery of Art
* Web Gallery of Art (Պատկերասրահ)
* Oxford Art Online
* RKD
* British Museum
* Google Arts & Culture

Կատեգորիա:Ֆրանսիացի գրաֆիկներ
Կատեգորիա:Ֆրանսիացի նկարիչներ
Պիետրո Դիանա

**Դիանա Պիետրո** (Pietro Diana, ), 12-րդ դարի կաթոլիկ  եկեղեցական գործիչ։

## Կենսագրություն
Դիանա Պիետրոն (հայտնի է նաև Պիետրո դա Պիացենցա անունով, նրա ազգանունը  գրվում է որպես Գանա կամ Պիացենտինո) 12-րդ դարի կաթոլիկ եկեղեցու առաջնորդ էր։ 1185 թվականին կոնստրուկցիայում նա հռչակվել է կարդինալ սարկավագ՝ Կարսերեի Սան Նիկոլա եկեղեցու տիտղոսով։ 1188 թվականին նա դարձել է կարդինալ քահանա՝ Սանտա Սեսիլիա եկեղեցու տիտղոսով։ Մասնակցել է Հռոմի պապերի ընտրություններին (Ուրբան III, 1187 թվական՝ Գրիգոր VIII, 1187 թվական՝ Կղեմենտ III, 1191 թվական՝ Սելեստին III և 1198 թվական՝ Անմեղ III): 1195 թվականին Սելեստին III Հռոմի պապը նրան կարդինալ Գրատիանոյի հետ ուղարկել է Հենրի IV կայսեր հետ խաչակրաց արշավանքին  բանակցելու։

## Ծանոթագրություններ

## Գրականություն
* 
*  col. 1120-1121
* "Essai de liste générale des cardinaux. Les cardinaux du  XIIè siècle". **Annuaire Pontifical Catholique 1928**. Paris : Maison de la Bonne Presse, 1928, p.&nbsp;152-153: Eubel, Conradus and Gulik, Guglielmus van. **Hierarchia Catholica Medii et Recientoris Aevi**. Volumen I (1198-1431). Münich : Sumptibus et Typis Librariae Regensbergianae, 1913; reprint, Padua : Il Messagero di S. Antonio, 1960, p.&nbsp;3, note 1, no. 4
* Maleczek, Werner **Papst und Kardinalskolleg von 1191 bis 1216 : die Kardinäle unter Coelestin III. und Innocenz III**. Wien : Verlag der Österreichischen Akademie der Wissenschaften, 1984. (Publikationen des Historischen Instituts beim Österreichischen Kulturinstitut in Rom. I. Abteilung, Abhandlungen; 6. Bd.; Variation: Publikationen des Österreichischen Kulturinstitut in Rom.; 1. Abteilung; Abhandlungen; 6. Bd), p.&nbsp;83-85
* Paravicini Bagliani, Agostino. **I testamenti dei cardinali del Duecento**. Roma : Presso la Società, 1980. (Miscellanea della Società romana di storia patria; 25), p.&nbsp;3.

Կատեգորիա:12-րդ դարի ծնունդներ
Կատեգորիա:Իտալիայի կարդինալներ
Golden

**«Golden»**, անգլիացի երգիչ Հարի Սթայլզի երգը նրա երկրորդ՝ «Fine Line» (2019) ստուդիական ալբոմից։ Երգը գրել են Սթայլզը, Միթչ Ռոուլանդը, Թայլեր Ջոնսոնը և Թոմաս Հուլը, իսկ Ջոնսոնը և Հուլը զբաղվել են արտադրությամբ։ Երգը ուղարկվել է Միացյալ Թագավորության ժամանակակից հիթերի ռադիո 2020 թվականի հոկտեմբերի 23-ին՝ որպես ալբոմի հինգերորդ սինգլ, ինչպես նաև 2020 թվականի հոկտեմբերի 26-ին ուղարկվել է ամերիկյան ժամանակակից ռադիո մեծերի համար՝ որպես տարածաշրջանում ալբոմի երրորդ սինգլ։ «Golden»-ը արենա ռոք և ինդի փոփ ժանրերի երգ է։

## Տեսահոլովակ
Երգի տեսահոլովակի ռեժիսորներն են Բեն Թըրներն ու Գեյբ Թըրները, պրեմիերան տեղի է ունեցել 2020 թվականի հոկտեմբերի 26-ին։ Տեսահոլովակում Սթայլզը ցուցադրվում է վազելուց, մեքենա վարելուց և լողալուց։

## Չարթեր

## Հավաստագրումներ

## Թողարկման պատմություն

## Ծանոթագրություններ

## Արտաքին հղումներ
* 

Կատեգորիա:2019 երգեր
Կատեգորիա:2020 սինգլներ
Կատեգորիա:Հարի Սթայլզի երգեր
Չերքեզ Ահմեդ

**Չերքեզ Ահմեդ** (թուրք.` Cherkes Ahmet, ծնվ. Սերես - մահ. սեպտեմբերի 6, 1915, Դամասկոս, Սիրիա), թուրքական ռազմական հանցագործ։ Հայոց ցեղասպանության ժամանակ, ունենալով պետության հովանավորչությունն ու աջակցությունը, իր ավազակախմբով զբաղվել է սպանություններով ու դիակապտությամբ։

## Գործունեություն
Չերքեզ Ահմեդը ծնվել է հունական Սերես քաղաքում, որն այն ժամանակ Օսմանյան կայսրության կազմի մեջ էր և հավանաբար ուներ չերքեզական ծագում։ 1913 թվականին, պետական հեղաշրջման ժամանակ սատարել է «Միություն և առաջադիմություն» կուսակցությանը, որից հետո Վանում եղել է Հատուկ կազմակերպության ակտիվ անդամ։ Հայոց ցեղասպանության ժամանակ համագործակցել է այն ժամանակվա Վանի նահանգապետ Ջևդեթ բեյի հետ։

1915 թվականի հուլիսին, Ուռհայում, Չերքեզ Ահմեդն ու իր ավազակները, աքսորի ճանապարհին սպանել են հայ նշանավոր գրող Գրիգոր Զոհրապին և հեղափոխական գործիչ, ազգային պատգամավոր Վարդգես Սերենգյուլյանին։ Գրիգոր Զոհրապին սպանելուց հետո կողոպտել են նրա ձեռքի ժամացույցը, մատանին ու պայուսակը, որոնք վաճառել են Ուռհայի շուկայում։

1915 թվականի սեպտեմբերին Չերքեզ Ահմեդն ու ևս երկու մարդասպան` Հալիլն ու Նազըմը, Ջեմալ փաշայի կողմից Դամասկոսում դատապարտվել են մահապատժի։ Թուրք պատմաբան և գրող Ահմեդ Ռեֆիք Ալթընայը 1919 թվականին հրատարակված իր «Երկու կոմիտե, երկու ոճիր» գրքում նշել է ձերբակալվելուց հետո Չերքեզ Ահմեդի հետ հանդիպման և նրա հետ զրուցելու մասին։ Վերջինս դժգոհել է.

«*Եղբայր, այս վիճակը իմ պատվին է դիպչում։ Ես ծառայել եմ այս հայրենիքին։ Գնացեք և տեսեք` Վանն ու շրջակայքը վերածել եմ [[Քաաբա]]յի։ Այսօր այնտեղ գեթ մեկ հայի չեք կարող հանդիպել։ Ես այդքան ծառայեցի հայրենիքիս, իսկ հետո [[Թալեաթ Մեհմեդ|Թալեաթի]] նման սրիկաները [[Ստամբուլ]]ում պիտի սառը գարեջուր վայելեն, բայց ինձ ոստիկանների ուղեկցությամբ այստե՞ղ բերեն։ Դա վիրավորում է իմ արժանապատվությունը*»։

Հարցին, թե Զոհրապի հետ ի՞նչ պատահեց, նա ասել է.

«*Վայ, մի՞թե չեք լսել, բոլորին սատկեցրել եմ։ [[Հալեպ]]ից արդեն դուրս էին եկել։ Ճանապարհին անմիջապես շուրջկալի մեջ առա նրանց ավտոմեքենան։ Միանգամից հասկացան, որ սատկելու են։ Վարդգեսը (ի նկատի ունի Վարդգես Սերենգյուլյանին) ասաց. «Շատ լավ, Ահմեդ բեյ, մեզ հետ այդպես եք վարվում, իսկ [[արաբներ]]ին ի՞նչ եք անելու, չէ որ նրանք էլ գոհ չեն ձեզանից»։ «Դա քո գործը չէ, լակոտ»,- ասացի ես և մաուզերով կրակեցի` ուղեղը ջնջխելով։ Հետո Զոհրապի օձիքից բռնելով, գլուխն առա ոտքերիս տակ ու նույնպես ջնջխեցի*»։ (Ahmet Refik Altınay, «İki Komite İki Kıtal», Bedir Yayınevi, İstanbul, 1999, ss. 49-52):

1916 թվականին Չերքեզ Ահմեդի ավազակախմբի կողմից կատարված սպանությունները հիմք հանդիսացան Օսմանյան խորհրդարանի կողմից հետաքննություն սկսելուն, որը ղեկավարում էր Հալեպից ընտրված պատգամավոր Արթին Բոշգեզենյանը։

## Ծանոթագրություններ

Կատեգորիա:Անձինք այբբենական կարգով
Կատեգորիա:Մակեդոնացի թուրքեր
Կատեգորիա:Հայոց ցեղասպանության կազմակերպիչներ
Կատեգորիա:Օսմանյան ռազմական հանցագործներ
Կատեգորիա:Թուրք ռազմական գործիչներ
Կատեգորիա:Օսմանյան կայսրության Հատուկ կազմակերպության անդամներ
Կատեգորիա:Առաջին համաշխարհային պատերազմի օսմանյան մասնակիցներ
Կատեգորիա:Սպանվածներ
Յաշ Էբ Շոկ

**Յաշ Էբ Շոկ** (բառացի՝ Կանաչ Շնաձուկ, նաև՝ **Յաշ  Մոչ Շոկ**, ), հին Մայաների Մութուլ թագավորության, որի մայրաքաղաքն էր Տիկալը, առաջին հայտնի տիրակալը։

## Կենսագրություն
Յաշ Էբ Շոկը իշխել է մեր թվարկության 1-ին դարում (ըստ այլ գնահատականների՝  մ.թ.ա․ 219-ից 238 թվականների ընթացքում ) և մի քանի ավելի ուշ տեքստերում նրան անվանում են Տիկալի առաջին դինաստիայի հիմնադիր, չնայած այն բանին, որ հաստատվել է ավելի վաղ կառավարիչների գոյությունը (հնարավոր է նա միավորել է Տիկալի դինաստիաները կամ հատկապես հաջողակ է եղել  ռազմական գործերում)։ Նա ծագել էր «Ագավեի բլուրներից»՝ կիսալեգենդար նախնյաց տանից, որտեղից էլ ծագել են Քանուլի թագավորության ղեկավարներ Յաշչիլանը և Կոպանի իշխանների առաջին տոհմը։ Ագավեի բլուրները սովորաբար նույնացվում է կա՛մ Տիկալից հյուսիս գտնվող խոշոր նախադասական Էլ-Միրադոր քաղաք, կա՛մ նույնքան մեծ քաղաքային Կամինալխուի բնակավայր  (ժամանակակից Գվատեմալա քաղաքում) հետ։ Յաշ Էբ Շոկի հնարավոր դամբարամը՝ «դամբարան 85»-ը, գտնվում է Հյուսիսային Ակրոպոլիսի կենտրոնում.

Յաշ Աբ Շոկից հետո 1-3-րդ դարերի ընթացքում գահ են բարձրացել 7 տիրակալներ, որոնց անուններն անհայտ են։

## Ծանոթագրություններ

## Գրականություն
* 
* 
* 

## Արտաքին հղումներ
* 
* 

Կատեգորիա:Մութուլ թագավորության տիրակալներ
Կատեգորիա:Տիկալի առաջին դինաստիայի հիմնադիրներ
Սանչո IV (Նավարրայի թագավոր)

**Սանչո IV Գարսես Պենյակենսկիյ** ( ), Նավարրայի թագավորը 1054 թվականից։

Գարսիա III թագավորի և Էստեֆանի դե Ֆուայի որդին։

## Կենսագրություն
Սանչոն Գարսի III-ի Ատապուերկի մոտ ճակատամարտի ժամանակ եղել է ռազմական ճամբարում։ Նա այդ ժամանակ 14 տարեկան էր։ Նրա մայրը թագավորության ժամանակավոր կառավարիչն էր, իսկ նրա մահից հետո 1058 թվականին Սանչոն սկսել է կառավարել այն ինքնուրույն։ Կառավարության սկզբում Սանչոն իր հորեղբոր՝ Ռամիրո Առագոնսկիի հետ դաշինք է կնքել ընդդեմ սարագոսցիների ղեկավարի՝ ալ-Մուկտադիրայի՝ հաղթելով և պաշարելով նրան ըստ արժանավույն։ 1067 թվականին Սանչո II Կաստիլսկին հարձակվել է Նավարրայի վրա՝ հուսալով, հետ վերադարձնել այն հողերը, որոնք հայրն էր կորցրել։ Սանչո Նավարսկին օգնություն է խնդրել իր ազգական եղբորից՝ Սանչո I Արագոնյանից, այդ իսկ պատճառով էլ այդ ընդհանրումը պատմության մեջ է մտել «Երեք Սանչոների կռիվը» անվանումով։ Որում հաղթանակ տարավ Սանչո Կաստաիլյան՝ իր ռազմական առաջնորդ Սիդ Կամպեադորի ռազմական առաջնորդության տաղանդի շնորհիվ։ Պատերազմի արդյունքում Նավարրան կորցրել է Բուրեբումը, Ալտա-Ռիոհուն և Ալավան։

1076 թվականին Ռամոն Գարսեսը դավադրություն է կազմակերպել ընդդեմ եղբորը, արդյունքում Սանչոն մահացել է Պենյալենում։ Սանչոյի մահից հետո արքայատոհմական ճգնաճամ էր։ Նավարրացիները թագավոր ընտրեցին Սանչո Արագոնին, իսկ Լեոնում և Կաստիլիայում որպես թագավոր ճանաչեցին աքսորված Գարսիա Սանչեսին։

## Ծանոթագրություններ

## Արտաքին հղումներ

*
*
*
*
Փեգի Գուգենհայմ

**Փեգի Գուգենհայմ** (, լրիվ անուն՝ *Marguerite Guggenheim*;), ամերիկյան պատկերասրահի սեփականատեր, բարերար և 20-րդ դարի արվեստի կոլեկցիոներ։

## Կենսագրություն
Հարուստ արդյունաբերող Բենջամին Գուգենհայմի դուստրը, որը մահացել է 1912 թվականի ապրիլի 15-ին «Տիտանիկ»-ում։ Նրա հորեղբայրը ամերիկյան արդյունաբերող և կոլեկցիոներ Սողոմոն Ռ․ Գուգենհայմն է։ Փեգի Գուգենհայմն ամուսնացել է սյուրռեալիստ Մաքս Էռնստի հետ։ Նա հովանավորել է աբստրակտ էքսպրեսիոնիզիմի ներկայացուցիչ Ջեքսոն Պոլլոքի ստեղծագործությանը։ Նա իր բուռն կյանքը նկարագրել է «*Confessions of an Art Addict*» ինքնակենսագրականի մեջ։

Մինչև մահը Փեգի Գուգենհայմն ապրում էր Վենետիկում՝ Իտալիայի Պադուա քաղաքի մոտակայքում գտնվող Կամպոսամպիերո քաղաքում։ Նրա աճյունը թաղված է իր տան՝ *Palazzo Venier dei Leoni*-ի պարտեզում (հետագայում ՝ Նաշերի քանդակների պարտեզում)՝ իր սիրելի շների կողքին։

## Ժառանգություն
left|250px|thumb|Պեգգի Գուգենհայմի հավաքածուն Վենետիկում
Փեգի Գուգենհայմի հավաքածուի արվեստի գործերը գտնվում են աշխարհի տարբեր թանգարաններում.
* Սողոմոն Գուգենհայմի թանգարան;
* Բիլբաոյի Գուգենհայմ թանգարան;
* Փեգի Գուգենհայմի հավաքածուն Վենետիկում․ գտնվում է նրան պատկանող տներում։

## Մատենագրություն
### ԻՆքնակենսագրություն
* Out of this century: confessions of an art addict. New York: Universe Books, 1979 (неоднократно переиздана).

### Գրականություն
* Gill A. Art lover: a biography of Peggy Guggenheim. New York : HarperCollins, 2003.
* Dearborn M.V. Mistress of modernism: the life of Peggy Guggenheim Boston; New York: Houghton Mifflin, 2004.

## Ծանոթագրություններ

Կատեգորիա:Ամերիկացի բարերարներ
Կատեգորիա:Ամերիկացի հավաքորդներ
Տանուգու ջրվեժ

**Տանուգու ջրվեժ,** ջրվեժ Ատակորա լեռնաշղթայում՝ Բենինի հյուսիսում գտնվող Պենջարի ազգային պարկի եզրին։ Տեղակայված է Տանգուիետայից մոտ 20 կմ հյուսիս-արևելք։

## Նկարագրություն
Ջրվեժն ունի մոտ 15 մետր բարձրություն, հոսքի արագությունը ենթադրաբար կազմում է 1,5 մ3 վայրկյան, չնայած դա ենթակա է սեզոնային մեծ տատանումների։ Ամենահորդառատն է անձրևային սեզոնի ընթացքում, այսինքն՝ մայիսից սեպտեմբեր։

Ջրվեժի հիմքում կա բնական լողավազան։ Այն շատ հայտնի ու սիրված է հանրության կողմից։ Շատերն են այստեղ գալիս լողալու։

## Ծանոթագրություններ

:Կատեգորիա:Ջրային մարմիններ
:Կատեգորիա:Աֆրիկա
:Կատեգորիա:Ջրվեժներ
:Կատեգորիա:Ջրվեժներ այբբենական կարգով

Կատեգորիա:Բենինի ջրվեժներ
Ճաշակի այբուբեն

**«Ճաշակի այբուբեն»** (), ռուսական սննդի սուպերմարկետների մասնավոր ցանց Մոսկվայում, Մոսկվայի մարզում և Սանկտ Պետերբուրգում։ Կառավարող ընկերությունը «Քաղաքային սուպերմարկետ» ՍՊԸ-ն է։

## Պատմություն
thumb|«Ճաշակի այբուբենի» խանութը Զելենոգրադում, 2016 թվական
1991-1992 թվականներին բաժնետերերի կողմից գրանցվել են առաջին իրավաբանական անձինք, և Կուտուզովսկի պողոտայում բացվել է առաջին՝ «Դելիկատես», առևտրային տաղավարը։ 1997 թվականին բացվել է առաջին սուպերմարկետը՝ «Ճաշակի այբուբեն» ապրանքանիշի անվան տակ։

2002 թվականին ընկերության չորս սուպերմարկետներն առաջին անգամ միավորվել են մեկ ապրանքանիշի հայեցակարգով, որը ներառել է կորպորատիվ ինքնություն, նորացված ինտերիեր և մոտեցում տեսականու նկատմամբ։ 2007 թվականին ընկերության տեսականու մատրիցը կազմել է 18 հազար ապրանք։ 2009-2010 թվականներին ընկերության կորպորատիվ ինքնությունը արդիականացվել է, և սուպերմարկետները վերափոխվել են։

2014 թվականին՝ երկար բանակցություններից հետո, ընկերությունը ձեռք է բերել «Spar» ապրանքանիշի ներքո գործող մանրածախ ցանց մերձմոսկովյան տարածքում, որը ներառել է 5 հիպերմարկետ և 3 սուպերմարկետ։ Դրանց վաճառքի ընդհանուր մակերեսը կազմել է շուրջ 10 հազար մ², իսկ արտադրական և պահեստային տարածքը` մոտ 6 հազար մ²։ Ձեռք բերված ցանցի արժեքը գնահատվել է 85-105 միլիոն դոլար, իսկ ձեռքբերման գործարքի չափը` այս գումարի մոտավորապես կեսը։

2018 թվականին «Ճաշակի այբուբեն» մթերային ցանցը դարձել է «Էփլ»-ի ապրանքների վերավաճառող, «Սվյազնոյ» և «Եվրոսեթ» ընկերությունների և բջջային օպերատորների համատեղ ձեռնարկություն։

## Սեփականատերեր և կառավարում
Ցանցի հիմնադիրներ Մաքսիմ Կոսչենկոն և Օլեգ Լիտկինը վերահսկել են ավելի քան 50%-ը։ 6.9%-ը պատկանել է ցանցի 14 թոփ մենեջերներին։ Փաթեթի մնացած մասը գտնվել է *V.M.H.Y Holdings Limited*-ի ձեռքում, որը պատկանել է «Էկսոբանկ»-ի նախկին սեփականատերեր Անդրեյ Վդովինին, Պավել Մասլովսկուն և Պիտեր Համբրոյին։ Նրանք աստիճանաբար բաժնետոմսեր են ձեռք բերել շղթայի երկու այլ համահիմնադիրներից` Օլեգ Տրիկինից և Սերգեյ Վերեշչագինից, որոնք մինչև 2011 թվականը հեռացել են բաժնետերերի ցանկից։ 2013 թվականի դրությամբ հայտնի էր, որ ցանցի ավելի քան 12%-ը պատկանել է Պավել Մասլովսկու որդիներին՝ Յուրիին և Ալեքսեյին, ինչպես նաև Կիրիլ Յակուբովսկին, որը 2014 թվականի օգոստոսին վաճառել է իր բաժնեմասը։

Ցանցի նախագահը Դենիս Սոլոգուբն է, տնօրենների խորհրդի նախագահը՝ Մաքսիմ Կոշչենկոն։

## Գործունեություն
2020 թվականի հունվարի դրությամբ ցանցում ներառվել է 102 «Ճաշակի այբուբեն» սուպերմարկետ, 57 մինի շուկա՝ «AB Daily», 3 էնոտեկա և մեկ ռեստորան՝ «AB Բիստրո»։ Խանութների մեծ մասը գտնվում է Մոսկվայում, սուպերմարկետների մի մասը` Մոսկվայի մարզում և Սանկտ Պետերբուրգում։ Սուպերմարկետի ստանդարտ մանրածախ տարածքը 300-800 մ² է։

2018 թվականի ֆինանսական եկամուտը (մինչև 2019 թվականի մարտը) կազմել է 61,2 մլրդ ռուբլի (առանց ԱԱՀ-ի)։

## Ծանոթագրություններ

## Արտաքին հղումներ
* Պաշտոնական էջ 
* Քսենիա Վորոնինա։ «Նա, ով ժամանակ չուներ, նա ուշացավ»  // Փորձագետ Հյուսիս-Արևմուտք։ No 15 (317), 16 ապրիլի, 2007 թվական
* տնօրենների խորհրդի նախագահ Մաքսիմ Կոշչենկոն պատմել է, թե ինչ է դարձել ցանցը վերջին երկու տարիների ընթացքում, և ինչպես է այն զարգանալու ապագայում // 2016 թվականի ապրիլ
*ցուցանիշներ 

Կատեգորիա:1997 հիմնադրված ընկերություններ
Կատեգորիա:Մոսկվայի ընկերություններ
Վիկինգ բանկ

**Վիկինգ բանկ** (), Ռուսաստանում ստեղծված առաջին առևտրային բանկը։ Այն ունի ռուբլիով և արտարժույթով բանկային գործառությունների իրականացան հիմնական արտոնագիր։

## Անվանում
«Վիկինգ» բանկը ստեղծվել է «Արտոնագիր» կոոպերատիվ բանկի հիման վրա, որը ԽՍՀՄ Պետական բանկից թիվ 2 բանկային գոծունեության արտոնագիրը ստացել է 1988 թվականի օգոստոսի 26-ին։ ԽՍՀՄ Պետական բանկի թիվ 1 արտոնագիրը ստացել է «Սոյուզ» բանկը (Չիմկենտ, Ղազախստանի Հանրապետությունուն)։ Այսպիսով, «Արտոնագիր» բանկը Ռուսաստանի ժամանակակից պատմության մեջ առաջին առևտրային բանկն է։

1991 թվականին «Արտոնագիր» բանկը վերափոխվել է բաժնետիրական ընկերության, 1994 թվականին վերանվանվել է «Վիկինգբանկ»։ Բանկն իր անունը ստացել է օտարերկրյա գործընկերներից (1988 թվականին հիմնադրվել է «Վիկինգ» սովետա-շվեդական համատեղ ձեռնարկությունը), որը հետագայում թողել է բանկային բիզնեսը Ռուսաստանում։ 1997 թվականին բանկի անունը փոխվել է լակոնիկ «Վիկինգի»։

## Ֆինանսական գործունեություն
2019 թվականի դրությամբ բանկի ակտիվները հասնում էին 1,8 միլիարդ ռուբլու։ Այն փոքր բանկ է, որի գործունեությունը կենտրոնացած է Սանկտ Պետերբուրգում։ Հաճախորդների շրջանակը ներկայացված է Սանկտ Պետերբուրգի, Լենինգրադի մարզի և Կարելիայի արդյունաբերական ձեռնարկությունների սահմաններում։ Բանկի գործունեությունը ֆինանսավորվում է սեփական միջոցներից և իրավաբանական անձանց փոխառու միջոցներից։ Բանկն ընդգրկված է Ավանդների ապահովագրության համակարգում։

## Սեփականատեր
Ըստ Ռուսաստանի բանկի՝ «Վիկինգ» բանկը մի խումբ իրավաբանական անձանց միջոցով վերահսկվում է Սանկտ Պետերբուրգի գործարար Ալեքսեյ Ուստաևի կողմից։

## Ծանոթագրություններ

## Արտաքին հղումներ
* Բանկի պաշտոնական էջ 
* Բանկի մասին տեղեկատվություն Ռուսաստանի Բանկի կայքում

Կատեգորիա:1988 հիմնադրված ընկերություններ
Կատեգորիա:Բանկեր այբբենական կարգով
Կատեգորիա:Ընկերություններ այբբենական կարգով
Կատեգորիա:Ռուսաստանի ապրանքանիշեր
Կատեգորիա:Ռուսաստանի բանկեր
Վասիլ Լևսկիի անվան ազգային ռազմական համալսարան

**Վասիլ Լևսկիի անվան ազգային ռազմական համալսարան** (), բարձրագույն ռազմական ուսումնական հաստատություն Բուլղարիայում, որը տեղակայված է Վելիկո Տիռնովոյում։ Թեև բարձրագույն ուսումնական հաստատության կարգավիճակը ստացել է 1924 թվականին, համալսարանը 1878 թվականին հիմնադրված **Ռազմական ուսումնարանի** ժառանգորդն է, որը դարձնում է իրեն Բուլղարիայի ամենահին ԲՈՒՀը։ Համալսարանը կրում է բուլղարացի քաղաքական գործիչ, հեղափոխական, Բուլղարիայի ազգային-ազատագրական շարժման մասնակից և Բուլղարիայի ազգային հերոս Վասիլ Լևսկիի անունը։

## Պատմություն
Դեռ 1878 թվականի ամռանը Բուլղարիայի ռուսական ժամանակավոր կառավարությունը Պլովդիվում սկսել է ռազմական ուսումնարանի ստեղծման նախապատրաստումը։ 1878 թվականի սեպտեմբերի 6-ին ռուսական գվարդիայի կապինակ Նիկոլայ Նիկոլաևիչ Ֆլեյշեր հրապարակյել է ուսումնարանի № 1 հրամանը։ Բեռլնինյան տրակտատի ստորագրումից հետո նոյեմբերի 19-ին ուսումնարանը տեղափոխվել է Սոֆիա, որտեղ 1878 թվականի նոյեմբերի 26-ին կայացել է ռազմական ուսումնական հաստատության օծումը և պաշտոնական բացումը։ Այսօր այդ ամսաթիվը համալսարանի պաշտոնական տոնն է։ Սկզբնապես ուսումնարանը տեղակայվել է նախկին թուրքական հիվանդանոցում, որտեղ այժմ գտնվում է Կենտրոնական ռազմական ակումբը։ 1892 թվականին այն տեղափոխվում է քաղաքի հարավարևելյան հատվածում գտնվող հատուկ կառուցված շենք, որում այսօր տեղակայված է Ռակովսկու անվան ռազմական ակադեմիան։ Ռազմական ուսումնարանը Բուլղարիայի բանակի կյանքում կարևոր դեր է խաղացել, քանի որ նրանում 19-րդ դարի վերջին և 20-րդ դարի սկզբին բանակում ծառայող գրեթե բոլոր սպաները պատրաստվել են այնտեղ։

1924 թվականին ուսումնարանը ստացել է մասնագիտացված համալսարանի կարգավիճակ։ 1945 թվականին այն անվանափոխվել է **Վասիլ Լևսկիի անվան ժողովրդական ռամզական ուսումնարան**։ 1946 թվականին նրանից առանձնացել է Գեորգի Բենկովսկիի անվան ժողովրդական ռազմա-օդային ուսումնարանը, իսկ 1948 թվականին՝ Գեորգի Դիմիտրովի անվան ժողովրդական ռազմա-հրետանային ուսումնարանը։ 1958 թվականին Ժողովրդական ռամզական ուսումնարանը Սոֆիայից տեղափոխվել է Վելիկո Տիռնովո։ 2002 թվականին այդ երեք հիմնական ռազմական ուսումնարանները կրկին միավորվել են Վասիլ Լևսկիի անվան ազգային ռազմական համալսարանի մեջ։

## Սոֆիայի ռազմական ուսումնարանի պետեր
right|thumb|Համալսարանի հանրակացարան

Կոչումները համապատասխանում են զբաղեցրած պաշտոնի շրջանին։

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Բուլղարիայի բարձրագույն ուսումնական հաստատություններ
Կատեգորիա:1878 հիմնադրված կրթական հաստատություններ
Կատեգորիա:Բուլղարիայի համալսարաններ
Կատեգորիա:Բնօրինակում անաղբյուր հոդվածներ
Բոսնիա և Հերցեգովինայի ֆուտբոլի առաջնություն

**Պրեմիեր Լիգա** (), պրոֆեսիոնալ ֆուտբոլի բարձրագույն առաջնություն Բոսնիա և Հերցեգովինական ակումբների համար։

## Կանոնակարգ
Առաջնության մասնակից ակումբների թիվը 16 է։ Ըստ մրցաշրջանի արդյունքների՝ երկու ամենաթույլ ակումբները դուրս են մնում ցածրագույն դիվիզիոն։ Պրեմիեր Լիգայի հաղթողը հնարավորություն է ստանում մասնակցել Չեմպիոնների Լիգային։ Բոսնիա և Հերցեգովինայի գավաթի հաղթողը, ինչպես նաև 2-րդ և 3-րդ տեղերը զբաղեցրած ակումբները խաղում են Եվրոպայի լիգայում։

Բոսնիա և Հերցեգովինայի Ֆեդերացիայի առաջին լիգայի և Սերգիայի Հանրապետության առաջին լիգայի հաղթողները դուրս են գալիս Պրեմիեր Լիգա։

## Չեմպիոններ և մրցանակակիրներ

## Լավագույն ակումբներ

## Ծանոթագրություններ

## Արտաքին հղումներ
*N/FS BiH 
*N/FS BiH 
*League at UEFA
*Stadiums  at World Stadiums

Կատեգորիա:Բնօրինակում անաղբյուր հոդվածներ
Կատեգորիա:Բոսնիա և Հերցեգովինայի ֆուտբոլի առաջնություն
Կատեգորիա:Եվրոպայի ֆուտբոլի բարձրագույն լիգաներ
Imagination & the Misfit Kid

«**Imagination & the Misfit Kid**», անգլիացի երգիչ և երգահան Լաբրինթի երկրորդ ստուդիական ալբոմ, որը թողարկվել է 2019 թվականի նոյեմբերի 22-ին։ Ալբոմը ձայնագրվել է Լոնդոնում և Նյու Յորքում և ներառել է Սիայի ու Զենդեյայի վոկալային կատարումները։

## Նախապատմություն
2019 թվականի հոկտեմբերին հարցազրույցի ժամանակ Լաբրինթը նկարագրել է «Imagination & the Misfit Kid» ալբոմը որպես «հայեցակարգային հավաքածու երեխայի մասին, որը հաջողության դիմաց վաճառում է իր երևակայությունը գործարարին», մինչդեռ ալբոմի հայտարարությունը հնչել է որպես «արկած, որն արվեստի, առևտրի և երևակայության միջոցով միահյուսվում է ճանապարհորդության պատմության հետ»։ Ալբոմը թողարկվել է թվային ներբեռնման և սթրիմինգի համար 2019 թվականի նոյեմբերի 22-ին, իսկ LP-ի հետ՝ 2020 թվականի փետրվարի 28-ին։

«Misbehaving» երգը թողարկվել է 2017 թվականի սեպտեմբերի 15-ին՝ որպես ձայնագրության առաջին սինգլ։ «Miracle», «Mount Everest», «All for Us», «Something's Got To Give», «Where the Wild Things» և «Like a Movie» երգերը թողարկվել են որպես սինգլներ մինչև ալբոմի թողարկումը։ «Oblivion» երգը դարձել է ալբոմի ութերորդ սինգլը։ «Imagination & the Misfit Kid» ալբոմը մեծամասամբ գրվել և արտադրվել է Լաբրինթի կողմից։ «Oblivion» երգը նա գրել է Սիայի համահեղինակությամբ։ Դարեն Փուլը, Իլյա Սալմանզադեհը, Ամար Մալիկը, Ջեյսոն Էվիգանը և Քես Լոուին մասնակցել են որոշ երգերի տեքստերի ստեղծմանը։

## Քննադատություն
*Clash*-ի համար ակնարկում Նարզրա Ահմեդը նշել է, որ Լաբրինթը «զվարճալի խաղում է իր ձայնի հետ» և ալբոմը տասից յոթ է գնահատել։ *Belfast Telegraph*-ից Ալեքս Գրինը, որը դրական է արձագանքել ալբոմին, հայտնել է, որ այն «միևնույն ժամանակ ավելի փորձարարական և ավելի լցված է պոտենցիալ փոփ հիթերով, քան նրա դեբյուտը», մինչդեռ Դեմիեն Մորիսը *The Observer*-ից ալբոմին հինգից մեկ աստղ է շնորհել, կարծիք հայտնելով, որ «հնարամիտ երաժշտությունը պարկեշտ է փոքրիկ պոռթկումներով, բայց հոգնեցուցիչ է ալբոմի տևողությամբ»։ «Where the Wild Things» թրեքը ներառվել է Թայմ ամսագրի «2019 թվականի նոյեմբերի 1-ի շաբաթվա հինգ լավագույն երգ» ցանկում։ Ցանկի ստեղծող Ռեյզա Բրաները գնահատել է երգը որպես «անփոփոխ համոզիչ»։

## Մեդիայում
Ամերիկացի երգչուհի Զենդեյայի կատարմամբ «All for Us» երգն ընդգրկվել է «Էյֆորիա» դրամա հեռուստասերիալի առաջին եթերաշրջանի եզրափակչում։ 2020 թվականին այն արժանացել է Primetime Emmy Award մրցանակի «Լավագույն բնօրինակ երաժշտություն և տեքստ» անվանակարգում։

## Երգացանկ
Երգացանկը և իրավունքները վերցված են Apple Music-ից, իսկ թրեքների տևողությունը՝ Qobuz-ից։

## Թողարկման պատմություն

## Ծանոթագրություններ

Կատեգորիա:2019 ալբոմներ
Կատեգորիա:Անգլալեզու ալբոմներ
Կատեգորիա:Փոփ ալբոմներ
Plastic Hearts

«**Plastic Hearts**», ամերիկացի երգչուհի Մայլի Սայրուսի յոթերորդ ստուդիական ալբոմը, որը թողարկվել է 2020 թվականի նոյեմբերի 27-ին RCA Records լեյբլի կողմից։ Սայրուսը սկսել է աշխատել նախագծի վրա «Younger Now» (2017) ալբոմի թողարկումից կարճ ժամանակ առաջ։ «Midnight Sky» երգը թողարկվել է 2020 թվականի օգոստոսի 14-ին որպես ալբոմի գլխավոր սինգլ։

## Նախապատմություն

Սայրուսը հեռացել է հիմնական հիփ հոփ մշակույթից, որի մեջ ներգրավված է եղել իր «Bangerz» (2013) և «Miley Cyrus & Her Dead Petz» (2015) ալբոմների վրա աշխատելու ընթացքում և թեքվել է դեպի քանթրի երաժշտության «արմատներին ավելի մոտ» տարրեր՝ ստեղծելով իր «Younger Now» (2017) վեցերորդ ստուդիական ալբոմը։ Այն թողարկվել է 2017 թվականի սեպտեմբերի 29-ին և արժանացել է քննադատների ջերմ գնահատականներին։ Metacritic-ում ալբոմը ստացել է 100-ից 58 միավոր և զբաղեցրել է ամերիկյան Billboard 200 չարթի հինգերորդ հորիզոնականը՝ առաջին շաբաթվա ընթացքում վաճառվելով 33,000 օրինակով և ընդհանուր՝ 45,000 ալբոմին համարժեք միավորով։ Դրա գլխավոր՝ «Malibu» սինգլը դարձել է երգչուհու իններորդ սինգլը, որն ընդգրկվել է ամերիկյան Billboard Hot 100 շքերթի լավագույն տասնյակում, մինչդեռ համանուն երգը զգաղեցրել է 79-րդ հորիզոնականը։ Սայրուսը հաստատել է, որ այլևս սինգլներ չեն լինի ալբոմի թողարկումից մեկ ամիս անց, և որ նա չի շրջագայելու այդ ալբոմով։

## Արտադրություն
«Younger Now» ալբոմի թողարկումից երկու շաբաթ առաջ Սայրուսը հայտնել է, որ «ավարտել է [ալբոմը]», սակայն ավելի ուշ նա ասել է, որ սկսել է աշխատել ալբոմի վրա 2018 թվականի սկզբին։ 2018 թվականին արտադրության սկսվելուց ի վեր Սայրուսը բազմաթիվ արտիստների հետ աշխատել է նախագծի վրա, այդ թվում՝ Ալմայի, Մարկ Ռոնսոնի, Մաքս Մարտինի, Mike Will Made It-ի, Էնդրյու Ուայաթի, Բիլի Այդոլի, Ռայան Թեդերի, Էնդրյու Ուոթի և Ալի Թամփոսիի։ 2019 թվականի դեկտեմբերին Սայրուսն ասել է, որ «Younger Now» ալբոմի երաժշտական ուղղությունն «այնքան էլ տուն չէր [նրա համար]» և նշել է, որ Ռոնսոնն օգնել է «կտրել [իր] ձայնը, որով [նա] կարող է անել ամեն ինչ, ինչ ցանկանում է, և որն ավելի ժամանակակից է»։

Սայրուսը նշել է, որ երաժշտական առումով ալբոմը ներշնչվել է Բրիթնի Սփիրսից և Մետալիկայից։

## Երգացանկ

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

Կատեգորիա:2020 ալբոմներ
Կատեգորիա:RCA Records ալբոմներ
Կատեգորիա:Մայլի Սայրուսի ալբոմներ
Բուլղարիայի տարվա ֆուտբոլիստ

[250px|thumb|[Կիրիլ Դեսպոդով, 2018 թվականի Բուլղարիայի լավագույն ֆուտբոլիստ, 1989 թվականին Խրիստո Ստոիչկովից հետո ԲԿՄԱ Սոֆիա ակումբի առաջին մրցանակակիրը:]]
**Բուլղարիայի տարվա ֆուտբոլիստ** (), ամենամյա ֆուտբոլային մրցանակ, որը ըստ տարվա արդյունքների՝ տրվում է Բուլղարիայի լավագույն ֆուտբոլիստնին։ Առաջին անգամ մրցանակի շնորհումը տեղի է ունեցել 1961 թվականին։ Հաղթողը որոշվում է Բուլղարիայի գլխավոր զանգվածային լրատվության միջոցների լրագրողների միջև քվեարկության ճանապարհով։

## Պատմություն
1961-1975 թվականներին քվեարկությունը անցկացվել է «Ֆուտբոլ» թերթի կողմից, 1975-1998 թվականներին՝ «Մեկնարկ» թերթի կողմից։ 1999 թվականից այս երկու հրատարակությունները երկրի լավագույն ֆուտբոլիստի որոշումը կազմակերպում են միասին։

Ամենից շատ մրցանակին արժանացել են Դիմիտար Բերբատովը (7 անգամ, 2002, 2004, 2005, 2007, 2008, 2009 և 2010 թվականներին), Խրիստո Ստոիչկովը (5 անգամ, 1989, 1990, 1991, 1992 և 1994 թվականներին), Խրիստո Բոնևը (3 անգամ, 1969, 1972 և 1973 թվականներին) և Իվելին Պոպովը (2015, 2016 և 2017 թվականներին)։ Ամենից հաճախ մրցանակակիր են դարձել Սոֆիա քաղաքի «Լևսկի» (11 անգամ) և «ԲԿՄԱ» (10 անգամ) ֆուտբոլային ակումբների ֆուտբոլիստները։

## Բուլղարիայի տարվա ֆուտբոլիստների ցանկ
[250px|thumb|[Իվելին Պոպով, 2015, 2016 և 2017 թվականների Բուլղարիայի տարվա ֆուտբոլիստ]]
### Տղամարդկանց

### Երիտասարդների

### Կանանց

## Վիճակագրություն
### Բազմաթիվ անգամ հաղթողներ

### Ներկայացվածություն ըստ լիգաների

## Մրցանակը ավելի վաղ
### «Սպորտ» ամսագիր
Բուլղարիայի լավագույն ֆուտբոլիստին առաջին անգամ սկսել են որոշել 1931 թվականին։ Հարցումը անցկացրել է «Սպորտ» ամսագիրը իր ընթերցողների միջև։ Հարցումը անցկացվել է ևս երկու տարի՝ 1939 և 1942 թվականներին։

### «Свят» թերթ
1948 և 1949 թվականներին հարցումը անցկացրել է «Свят» թերթի կարդողնորի միջև։

### «Народен спорт» թերթ և «Սոֆիա» ռադիո
1955 և 1956 թվականներին Բուլղարիայի լավագույն սպորտսմենի հարցումը անցկացրել են «Народен спорт» թերթը և «Սոֆիա» ռադիոն։ Ստորև գտնվող աղյուսակում ներկայացված են միայն ֆուտբոլիստները։

### «Народен спорт» թերթ
1958-ից 1971 թվականներին «Народен спорт» թերթը սկսել է հարցումը անցկացնել առանձին։ Սակայն 1960 թվականին հարցման մեջ ոչ մի ֆուտբոլիստ չի հայտնվել։

## Ծանոթագրություններ

### Աղբյուրներ
* 

## Արտաքին հղումներ
* Բուլղարիայի տարվա ֆուտբոլիստների ցանկը bulgarian-football.com կայքում

Կատեգորիա:Բնօրինակում անաղբյուր հոդվածներ
Կատեգորիա:Ֆուտբոլային մրցանակներ
Կատեգորիա:Ֆուտբոլը Բուլղարիայում
Ֆուտբոլի Բելառուսի Սուպերգավաթ 2010

**Ֆուտբոլի Բելառուսի Սուպերգավաթ 2010**, ֆուտբոլի Բելառուսի Սուպերգավաթի առաջին խաղարկումն է, որն անցկացվել է 2010 թ. մարտի 8-ին Մինսկ քաղաքի «Ֆուտբոլային մանեժ» մարզադաշտում։ Եզրափակիչ խաղում միմյանց դեմ մրցում էին 2008/09 մրցաշրջանի հաղթող «ԲԱՏԷ» և 2008/09 մրցաշրջանի գավաթակիր «Նաֆթան» ակումբները։

## Խաղ
Խաղի հիմնական ժամանակն ավարտվել է 0:0 հաշվով, իսկ հետխաղյա 11 մետրանոց հարվածաշարում հաղթող է դարձել «ԲԱՏԷ» ակումբը։ Հաղթող թիմը ստացավ գավաթ, մեդալներ և նաև 45 միլիոն ռուբլու սերտիֆիկատ։ Նաֆթանի ֆուտբոլիստները ստացան 15 միլիոն ռուբլու սերտիֆիկատ։

## Խաղի վիճակագրություն

## Ծանոթագրություններ

## Արտաքին հղումներ
* Суперкубок. Супер-старт. Вечер на манеже 
* Суперкубок Беларуси. Суперлото
* Сергей Веремко: пенальти — не мой конек

Կատեգորիա:2010 ֆուտբոլում
Կատեգորիա:Ֆուտբոլի ազգային սուպերգավաթներ
Ֆուտբոլի Բուլղարիայի գավաթ

**Բուլղարիայի գավաթ** (), ամենամյա ֆուտբոլային մրցաշար, որն անցկացվում է Բուլղարիայի ֆուտբոլային միության կողմից 1924 թվականից։ Երկրի նշանակությամբ երկրորդ առաջնությունն է։ Բուլղարիայի բոլոր պաշտոնապես գրանցված ֆուտբոլային ակումբները մասնակցում են մրցությանը։

Առաջնության ձևաչափն իրենից ներկայացնում է օլիմպիական համակարգ, յուրաքանչյուր փուլում հակամարտող ակումբները միմյանց հետ հանդիպում են մեկ անգամ։ Բուլղարիայի գավաթի եզրափակիչը սովորաբար անցկացվում է Սոֆիայի «Վասիլ Լևսկի» մարզադաշտում։ Առաջնության հաղթողը հնարավորություն է ստանում մասնակցել ՈՒԵՖԱ Եվրոպայի Լիգայում (մինչև 2009 թվականը՝ ՈՒԵՖԱ գավաթում)։ Եթե Գավաթի հաղթողը ստանում է այդ հնարավորությունը՝ Բուլղարիայի առաջնությունում բարձր տեղի շնորհիվ, ապա եվրոգավաթ անցնում է առաջնությունում չորրորդ հորիզոնական զբաղեցրած ակումբը։

## Պատմություն
Բուլղարիայի ներկայիս գավաթն առաջացել է տարբեր առաջնություններից, որոնք անցկացվել են երկրում 20-րդ դարի տարբեր ժամանակամիջոցներում՝ միասին կամ հաջորդաբար։ Այդ առաջնություններից առաջինը եղել է «Ցարի ազգային գավաթը» (), որը գոյություն է ունեցել 1924-1942 թվականներին։

## Հաղթողներ
### Ցարական գավաթ (1924-1944)

### Խորհրդային բանակի գավաթ (1945-1990)

#### Ոչ պաշտոնական առաջնություններ (1982-1990)
* 1983 - «Լոկոմոտիվ» Պլովդիվ
* 1984 - «Լևսկի» Սոֆիա
* 1985 - ՑՍԿԱ Սոֆիա
* 1986 - ՑՍԿԱ Սոֆիա
* 1987 - «Լևսկի» Սոֆիա
* 1988 - «Լևսկի» Սոֆիա
* 1989 - ՑՍԿԱ Սոֆիա
* 1990 - ՑՍԿԱ Սոֆիա

### Բուլղարիայի գավաթ (1982-ից)

### Ներկայացվածություն ըստ ակումբների

## Ծանոթագրություններ

Կատեգորիա:1938 հիմնադրումներ Բուլղարիայում
Կատեգորիա:Ազգային ֆուտբոլի գավաթներ
Կատեգորիա:Բնօրինակում անաղբյուր հոդվածներ
Կատեգորիա:Ֆուտբոլի մրցություններ
Ջոն Լեոն Գարդներ

**Ջոն Լեոն Գարդներ** (, մականունը՝ «Բանկ», ), ամերիկացի երաժիշտ, ով նվագում է փողային գործիքների և տենոր–սաքսոֆոնի վրա։ 1966–1969 թվականներին մասնակցել և ձայնագրվել է The Mothers of Invention խմբում։

## Կենսագրություն
Յոթ տարեկանից սկսել է զբաղվել երաժշտությամբ՝ գնելով դաշնամուրի դասեր։ Դեռահաս տարիքում տիրապետել է սաքսոֆոնին։ 1959 թվականին նվագել է Bud Wattles & his Orchestra կոլեկտիվի՝ *Themes from the Hip* ալբոմում։ 1962 թվականին միացել է Joanna & Playboys խմբին։ 1966 թվականի վերջին միանում է The Mothers of Invention խմբին և միասին նվագում են *[[:ru:Absolutely Free|Absolutely Free]],* *[[:ru:We’re Only in It for the Money|We’re Only in It for the Money]]* և հաջորդող ալբոմներում։ 1968 թվականի վերջին խմբին միանում է իր մեծ եղբայրը՝ Բազ Գարդները։ Մեկ տարի անց խումբը բաժանվում է։ Հաջորդ տարիներին Գարդները նվագել է Menage Trois կոլեկտիվում, և Ջոն Բակլինի հետ, ինչպես նաև ձայնագրվել է Geronomo Black–ում։

1980 թվականին Գարդները և The Mothers of Invention խմբի նախկին երաժիշտները միավորվում են, որպեսզի ստեղծեն The Grandmothers խումբը։ Միասին նրանք ձայնագրում են մի քանի ալբոմ, համերգներ են տալիս և կրկին վերամիավորվում 2002 թվականին։ Գարդները իր մշտական գործընկերոջ՝ ստեղնահար Դոն Պրեստոնի հետ մի քանի շրջագայություններ են անում և միասին ձայնագրվում։

Նա, 2010 թվականին, Creating Lotek ստուդիայում թողարկել է ինքնակենսագրություն «Bunk Gardner Story» աուդիոգրքի ձևաչափով՝ Դոն Փրեսթոնի և Արթուր Բարոյի մասնակցությամբ, որը պատրաստել էր Ջոն Լարսենը՝ ZONIC ENTERTAINMENT–ի համար։

## Դիսկոգրաֆիա
### Frank Zappa и Mothers of Invention–ի հետ

* Absolutely Free (1967)
* We’re Only in It for the Money (1968)
* Lumpy Gravy (1968)
* Cruising with Ruben & the Jets (1968)
* Uncle Meat (1969)
* Burnt Weeny Sandwich (1970)
* Weasels Ripped My Flesh (1970)
* You Can't Do That on Stage Anymore, Vol. 1 (1988)
* You Can't Do That on Stage Anymore, Vol. 4 (1991)
* You Can't Do That on Stage Anymore, Vol. 5 (1992)
* Ahead Of Their Time (1993)
* Mystery Disc (1998)

### Geronimo Black–ի հետ
* Geronimo Black–Uni–1972
* Welcome Back Geronimo Black–Helios –1980

### Սոլո աշխատանքներ
* It's All Bunk –Crossfire Productions 2007
* The Bunk Gardner Story–մաս առաջին․ Zonic Entertainment 2011
* The Bunk Gardner Story–մաս երկրորդ․ Zonic Entertainment 2011

## Ծանոթագրություններ

## Արտաքին հղումներ
* http://www.united-mutations.com/g/bunk_gardner.htm
* http://www.avantmusicnews.com/2010/03/10/don-preston-and-bunk-gardner-on-tour/

Կատեգորիա:Ամերիկացի երաժիշտներ
Կատեգորիա:Ամերիկացի կլառնետահարներ
Կատեգորիա:Ամերիկացի սաքսաֆոնահարներ
Կատեգորիա:Երաժիշտներ այբբենական կարգով